Salmundur Bech hevur seinastu árini verið millum stóru profilarnar hjá TB/FCS/Royn, TB og FC Suðuroy. 22 ára gamli Salmundur Bech hevur verið partur av U21 landsliðnum onkran dyst. Sum 17 ára gamal spældi hann í 2013 á besta liðnum hjá FC Suðuroy, har hann skoraði næstflest mál (9). Síðani 2015 hevur hann spælt í bestu deildini við FC Suðuroy, TB og TB/FCS/Royn. Í 2016 skoraði hann 8 mál í bestu deildini fyri TB. Í 2017 fekk hann ein skaða, men í 2018 spældi Salmundur í 25 av teimum 27 dystunum hjá TB/FCS/Royn. Samanlagt er Salmundur skrásettur fyri 82 dystir og 15 mál í bestu deildini. Leitar eftir nýggjum avbjóðingum Salmundur Bech leitar nú eftir nýggjum avbjóðingum og tí verður hann møguliga ikki at síggja á nøkrum suðuroyarliði komandi ár. -Eg havi ikki tikið avgerð enn, hvar eg spæli næsta ár. Men eg leiti eftir nýggjum avbjóðingum, um tað so er í Føroyum ella uttanlands, og fái eg møguleikan, so taki eg helst av, sigur Salmundur Bech við bolt. fo. Hann hevur tó ikki tosað við nakað annað føroyskt felag enn. Hjá TB/FCS/Royn skrivaðu vit um fyri nøkrum vikum síðani, at Búi Egilsson, ið hevði flest málstig í ár fyri TB/FCS/Royn, var opin fyri at skifta felag til næsta ár. Sí grein niðanfyri. 228660.